RO ECB -PUBLIC 
 
 
AVIZUL BĂNCII CENTRALE EUROPENE  
din 12 iulie 2013  
cu privire la măsuri de stabilizare  
(CON/2013/ 50) 
 
Introducere şi temei juridic  
La 19 iunie  2013, Banca Centrală Europeană (BCE) a primit din partea Băncii Naţionale a României 
(BNR) o solicitare de emiter e a unui aviz cu privire la un proiect de ordonanţă de urgenţă (denumit în 
continuare „proiectul de ordonanţă de urgenţă”)  pentru completarea Ordonanţei  de urgenţă a Guvernului 
nr.99/2006 privind instituţiile de credit şi adecvarea capitalului1. 
Competenţa  BCE de a adopta un aviz se întemeiază pe articolele 127 alineatul (4) şi 282 alineatul (5) din 
Tratatul privind funcţionarea Uniunii Europene şi pe articolul 2 alineatul (1) a treia şi a şasea liniuţă din 
Decizia 98/415/CE a Consiliului din 29 iunie 1998 privind consultarea Băncii Centrale Europene de către 
autorităţile naţionale cu privire la proiectele de reglementare2, întrucât proiectul de ordonanţă de urgenţă 
se referă la Banca Naţională a României şi la normele aplicabile instituţiilor financiare, în  măsura în care 
acestea au o influenţă substanţială asupra stabilităţii instituţiilor şi pieţelor financiare. În conformitate cu 
articolul 17.5 prima teză din Regulamentul de procedură al Băncii Centrale Europene, Consiliul 
guvernatorilor adoptă prezentul aviz.  
 
1.  Scopul proiectului de ordonanţă de urgenţă  
Proiectul de ordonanţă de urgenţă extinde sfera competenţei BNR de a adopta măsuri de stabilizare3 la 
cazurile în care există o ameninţare la adresa stabilităţii financiare din perspectiva protecţiei deponenţilor 
şi/sau menţinerii încrederii publicului  în sistemul bancar . 
 2. Observaţii generale  
BCE apreciază extinderea competenţei BNR de a adopta măsuri de stabilizare în temeiul motivelor 
suplimentare prevăzute de proiectul de ordonanţă de urgenţă
4. Protecţia deponenţilor constituie un 
obiectiv legitim al rezoluţiei instituţiilor de credit aflate în dificultate  care îndeplinesc criteriile pentru 
                                                 
1  Publicată în Monitorul Oficial al României, Partea I, nr. 1027, 27.12.2006.  
2  JO L 189, 3.7.1998, p. 42.  
3  A se vedea Avizul CON/2011/86. Toate avizele BCE su nt publicate pe website -ul BCE la adresa www.ecb.europa.eu.  
4  A se vedea articolul 24023(1) din OUG nr. 99/2006 astfel cum este modificat de proiectul de ordonanţă de urgenţă.  
ECB -PUBLIC  
2 măsura rezoluţiei şi este conformă cu atributele -cheie ale mecanismelor de rezoluţie eficiente destinate 
instituţiilor financiare  stabilite de Consiliul pentru stabilitate financiară  (CSF)5. 
 
3. Observaţii specifice  
3.1 Având în vedere observaţiile anterioare, ar fi potrivit ca în Secţiunea 21 (măsuri de stabilizare)6 din 
OUG nr. 99/2006 să se facă o distincţie clară între obiectivele măsurilor de stabilizare, ca de 
exemplu stabilitatea financiară din perspectiva menţinerii încrederii pe piaţă şi protecţi a 
deponenţilor , şi condiţiile care trebuie îndeplinite înainte de adoptarea unor astfel de măsuri cu 
privire la o instituţie  de credit aflat ă în dificultate . 
3.2 În acest sens, BNR  este invitată să aibă în vedere propunere a Comisiei Europene de directiv ă de 
instituire a unui cadru pentru redresarea şi rezoluţia instituţ iilor de credit şi a întreprinderilor de 
investiţi i7, care este în prezent în curs de adoptare de către Consiliu şi Parlamentul European, şi să 
alinieze cadrul juridic al măsurilor de stabilizare cu această propunere.  
 Prezentul aviz va fi publicat pe website -ul BCE.  
  
Adoptat la Frankfurt pe Main, 12 iulie 2013.  
 
[semnat]  
 
Preşedintele BCE  
Mario DRAGHI  
                                                 
5  CSF, „ Key Attributes of Effective Resolution Regimes for Financial Instituti ons” (Atributele -cheie ale mecanismelor de 
rezoluţie eficiente destinate instituţiilor financiare), octombrie 2011, disponibil pe website -ul C SF la adresa 
www.financialstabilityboard.org . A se vedea obiectivul (ii) din Preambul la pagina 3 din acest document.  
6  În special articolul 24023 astfel cum este modificat de proiectul de ordonanţă de urgenţă.  
7  Propunere de directivă a Parlamentului European şi a Consiliului de instituire a unui cadru pentru redresarea și rezoluția 
instituțiilor de credit și a întreprinderilor de investiții și de modificare a Directivelor 77/91/CEE și 82/891/CE, a 
Directivelor 2001/24/CE, 2002/47/CE, 2004/25/CE, 2005/56/CE, 2007/36/CE și 2011/35/CE și a Regulamentului (UE) 
nr. 1093/2010. Procesul de adoptare a acestui text este în etapa tri logului.